Zvjezdan Misimović

Zvjezdan Misimović (rođen 5. juna 1982) je bivši bosanskohercegovački nogometaš i nekadašnji reprezentativac. Misimović je rođen 5. juna 1982. godine u Münchenu, Njemačka. Tokom svoje bogate karijere nastupao je za Bayern Munchen, Bochum, Nurnberg, Wolfsburg, Galatasaray, Dynamo Moskvu, te Guizhou Renhe. Trenutno je predsjednik FK Borac Banja Luka, a radi i na mjestu savjetnika u Nogometnom savezu Bosne i Hercegovine.

Klupska karijera 

 Početak karijere 
Fudbalsku karijeru je počeo u omladinskim pogonima klubova SV Nord Lerchenau, TSV Forstenried, SV Gartenstadt Trudering, te FT München Gern. Kao pionir odlazi u drugi tim Bayerna, gdje je u periodu 2000. do 2004. odigrao 102 utakmice i postigao 44 gola. Za prvi tim Bayerna odigrao je samo 3 utakmice.

Svoj prvi pravi angažman dobija 2004, kada dolazi u VFL Bochum. U Bochumu postaje standardan igrač, te u 92 utakmice postiže 21 pogodak, u periodu od 2004. do 2007. Nakon Bochuma prelazi u 1. FC Nürnberg gdje je u sezoni 2007/08. odigrao 28 utakmica i postigao 10 golova.

 VfL Wolfsburg 
Godine 2008., Misimović prelazi u VfL Wolfsburg. U Wolfsburgu je 2009. godine osvojio njemačku Bundesligu, zajedno sa sunarodnjakom Edinom Džekom. Te sezone Misimović i Džeko činili su najefikasniji tandem u Bundseligi, a Misimović je bio najbolji asistent lige sa ukupno 20 asistencija.

 Galatasaray 
U augustu 2010. godine prelazi u redove turskog prvoligaša Galatasaraya za 7 miliona eura. Međutim dolaskom Gheorghea Hagia na mjesto trenera Galatasaraya, Misimović biva premješten u drugi tim Galatasaraya pod izgovorom Hagia "da mu (Misimović) nije potreban". Za Galatasaray je upisao samo 9 nastupa.

 Dynamo Moskva 
Zbog konflikta sa Hagijem, u martu 2011. godine prelazi u Dynamo iz Moskve za 4,5 miliona eura. U martu 2011. godine na svom debiju za Dynamo postigao je i svoj prvi gol protiv ekipe Rostova.

 Guizhou Renhe 
Nakon Dynama, od januara 2013. transferom vrijednim 3,5 miliona eura, postaje član kineskog prvoligaša Guizhou Renhe. Iako je u martu 2015. godine najavio povlačenje iz profesionalnog fudbala, na nagovor članova porodice, Misimović odlučuje da nastavi svoju profesionalnu karijeru.

 Reprezentacija 
Prije bosanskohercegovačke reprezentacije odigrao je jednu utakmicu za U-21 reprezentaciju SRJ. Za reprezentaciju BiH debitirao je 18. februara 2004. na prijateljskoj utakmici protiv reprezentacije Makedonije. Svoj prvi gol u dresu reprezentacije postigao je 12. marta 2004. na prijateljskoj utakmici protiv reprezentacije Luksemburga.

Početkom kvalifikacija za Svjetsko prvenstvo 2006. godine, tadašnji selektor reprezentacije BIH, Blaž Slišković, koristio je Misimovića više kao zamjenu nego standardnog prvotimca. Misimović je tokom kvalifikcija odigrao svih 90 minuta u remijima protiv Španije i Srbije i Crne Gore, zatim kao zamjena u porazu od Belgije. U narednim mečevima dobiva šansu kao starter u mečevima protiv Litvanije, San Marina i Španije. Međutim, u uzvratnim mečevima protiv Litvanije, Srbije i Crne Gore, te San Marina, Misimović ne dobiva priliku od početka meča, nego kao zamjena u posljednjih 10-20 minuta.

Tokom kvalifikacija za EURO 2008., Misimović postaje redovan prvotimac i čest strijelac. Svoj prvi gol kvalifikacija postiže protiv Moldavije, a meč završava remijem 2-2. Međutim, Misimović najavljuje povlačenje iz reprezentacije BIH zbog neslaganja sa tadašnjim rukovodstvom Nogometnog saveza BIH. Nakon razgovora sa tadašnjim selektorom BIH, Mehom Kodrom, Misimović mijenja svoju odluku o povlačenju i vraća se u reprezentaciju BIH.

Tokom kvalifikacija za Svjetsko prvenstvo 2010. godine, Misimović postaje jedan od lidera reprezentacije BIH pokazujući kvalitete vrhunskog kreatora igre, ali i kvalitete pravog lidera na terenu. U meču protiv Estonije, u septembru 2008. godine, Misimović postiže hat-trick u rekordnoj pobjedi BIH od 7-0. U narednim utakmicama postiže jos nekoliko golova i bilježi par asistencija. Kvalifikacije BIH završava kao druga u svojoj grupi i uspijeva izboriti baraž protiv Portugala. U prvom meču protiv Portugala, Misimović biva kritikovan od strane javnosti zbog loše forme i nedovoljnog zalaganja na terenu, dok uzvratni meč baraža propušta zbog povrede koljena.

U kvalifikacijama za EURO 2012. godine, Misimović upisuje svoj 51. nastup u pobjedi protiv Grčke u Zenici. U narednom meču kvalifikacija, Misimović postaje igrač sa najviše nastupa za BIH, preskočivši Elvira Bolića koji je do tada držao rekord za najviše nastupa u nacionalnom dresu BIH. BIH završava kvalifikacije kao drugoplasirana reprezentacija u svojoj grupi te ponovo uspijeva izboriti baraž protiv Portugala. Nakon dvije utakmice protiv Portugala, BIH se nije uspijela kvalifikovati na EURO 2012., ali Misimović ipak postiže gol iz penala u uzvratnom meču baraža.

Kvalifikacije za Svjetsko prvenstvo 2014. godine bile su posljednje za Misimovića. U utakmici protiv Grčke u Zenici, Misimović upisuje dvije asistencije za Edina Džeku. Tokom kvalifikacija, Misimović postiže još nekoliko bitnih golova i bilježi par asistencija te pomaže BIH da završi prva u svojoj grupi kvalifikacija, odnosno direktno kvalifikuje za Svjetsko prvenstvo u Brazilu. Na Svjetskom prvenstvu, Misimović nastupa u sve tri utakmice grupne faze takmičenja, kada BIH gubi prvu utakmicu od Argentine 2-1, gubi drugu utakmicu 1-0 od Nigerije, i pobjeđuje Iran rezultatom 3-1. Sa tri osvojena boda, BIH se ne uspijeva kvalifikovati za narednu fazu takmičenja.

Nakon završetka Svjetskog prvenstva u Brazilu, u augustu 2014. godine, Misimović najavljuje svoje povlačenje iz reprezentacije Bosne i Hercegovine. Zadnju utakmicu u dresu reprezentacije Bosne i Hercegovine odigrao je 28. maja 2018. godine u prijateljskom susretu protiv nogometne reprezentacija Crne Gore.

 Porodica 
Roditelji su mu emigrirali iz Bosanske Gradiške u Njemačku krajem 1960-ih. Oženjen je makedonkom Stefanijom, s kojom ima tri sina, Luku (rođen 2004.), Niku (rođen 2009.) i Noela (rođen 2013.).

 Statistika 

 Klubovi 
Ažurirano: 15. august 2016.
 Klubovi Liga Kup Liga Kup Kont. takmičenja Ukupno Sezona  Klub  Liga Nastupi  Golovi Nastupi  Golovi Nastupi  Golovi Nastupi  Golovi Nastupi  Golovi Njemačka Liga DFB-Pokal Ostalo UEFA Ukupno2000/01.Bayern Munich IIRegionalliga Süd121———1212001/02.3114———31142002/03.28810——2982002/03.Bayern MunichBundesliga10000000102003/04.Bayern Munich IIRegionalliga Süd3121———31212003/04.Bayern MunichBundesliga20100000302004/05.VfL Bochum3132110203642005/06.2. Bundesliga311121——33122006/07.Bundesliga30721——3282007/08.1. FC Nürnberg281022106137132008/09.VfL Wolfsburg33740—8445112009/10.311022—12245142010/11.1010——20 Turska Liga Türkiye Kupası Liga Kup UEFA Ukupno2010/11.GalatasaraySüper Lig9000—0090 Rusija Liga Ruski Kup Liga Kup UEFA Ukupno2011/12.Dynamo MoscowRuska Premijer Liga35842—0039102012/13.9010—40140 Kina Liga CFA Cup Liga Kup Asia Ukupno2013.Guizhou RenheCSL24462—503572014.25611—403072015.16210——1622016.173 - -——173 Ukupno Njemačka2909217720287337106 Turska9000000090 Rusija4485200405310 Kina82158300909918 Karijera ukupno425115301220417498134

 Reprezentacija 
Golovi za reprezentaciju BIH

Ažurirano: 15. august 2016.
DatumLokacijaProtivnikGolRezultatTakmičenje 1.  31. mart 2004.  Stade Josy Barthel, Luxembourg, Luksemburg  <center>1–0  <center>2–1  Prijateljska utakmica 2.  28 April 2004  Bilino Polje, Zenica, Bosna i Hercegovina  <center>1–0  <center>1–0  Prijateljska utakmica 3.  8. juni 2005.  Estadio Mestalla, Valencia, Španija  <center>1–0  <center>1–1 Kvalifikacije FIFA Svjetsko prvenstvo 2006. 4.  28. februar 2006.  Signal Iduna Park, Dortmund, Njemačka  <center>1–1  <center>2–2  Prijateljska utakmica 5.  31. maj 2006.  Azadi Stadium‚ Teheran, Iran  <center>1–0  <center>2–5  Prijateljska utakmica 6.  2. septembar 2006.  Ta' Qali Stadium, Ta' Qali, Malta  <center>5–1  <center>5–2  Kvalifikacije UEFA EURO 2008. 7.  6. septembar 2006.  Bilino Polje, Zenica, Bosna i Hercegovina  <center>1–3  <center>1–3  Kvalifikacije UEFA EURO 2008. 8.  7. oktobar 2006.   Zimbru Stadium, Chişinău, Moldavija  <center>1–2  <center>2–2  Kvalifikacije UEFA EURO 2008. 9.  24. mart 2007.  Ullevaal Stadion, Oslo, Norveška  <center>1–0  <center>2–1  Kvalifikacije UEFA EURO 2008. 10.  19. november 2008.  Ljudski vrt, Maribor, Slovenija  <center>2–1  <center>4–3  Prijateljska utakmica 11. 10. septembar 2008.  Bilino Polje, Zenica, Bosna i Hercegovina  <center>1–0  <center>7–0 Kvalifikacije FIFA Svjetsko prvenstvo 2010. 12.  <center>2–0 13.  <center>3–0 14.  28. mart 2009.  Cristal Arena, Genk, Belgija  <center>4–1  <center>4–2  Kvalifikacije FIFA Svjetsko prvenstvo 2010. 15.  14. oktobar 2009.   Bilino Polje, Zenica, Bosna i Hercegovina  <center>2–5  <center>2–5  Kvalifikacije FIFA Svjetsko prvenstvo 2010. 16.  10. decembar 2010.  Mardan Sports Complex, Antalya, Turska  <center>2–2  <center>2–2  Prijateljska utakmica 17.  6. septembar 2011.  Bilino Polje, Zenica, Bosna i Hercegovina  <center>1–0  <center>1–0  Kvalifikacije UEFA EURO 2012. 18. 7. oktobar 2011.  Bilino Polje, Zenica, Bosna i Hercegovina  <center>2–0  <center>5–0  Kvalifikacije UEFA EURO 2012. 19.  <center>3–0 20.  15. oktobar 2011.  Estádio da Luz, Lisabon, Portugal  <center>1–2  <center>2–6  Kvalifikacije UEFA EURO 2012. 21. 7. septembar 2012.  Rheinpark Stadion, Vaduz, Lihtenštajn  <center>1–0  <center>8–1 Kvalifikacije FIFA Svjetsko prvenstvo 2014. 22.  <center>2–0 23. 11. septembar 2012.  Bilino Polje, Zenica, Bosna i Hercegovina  <center>1–1  <center>4–1  Kvalifikacije FIFA Svjetsko prvenstvo 2014. 24.  <center>3–1 25.  11. oktobar 2013.  Bilino Polje, Zenica, Bosna i Hercegovina  <center>2–0  <center>4–1  Kvalifikacije FIFA Svjetsko prvenstvo 2014.

 Reference 

 Vanjski linkovi 

 Zvjezdan Misimović na transfermarkt.de



Kategorija:Rođeni 1982.
Kategorija:Živi ljudi
Kategorija:Biografije, München
Kategorija:Bosanskohercegovački nogometaši
Kategorija:Nogometaši Bayern Münchena
Kategorija:Nogometaši Galatasaraya
Kategorija:Nogometaši VfL Wolfsburga
Kategorija:Nogometaši Dinamo Moskve
Kategorija:Nogometaši Bochuma
Kategorija:Nogometaši Bayern Münchena II
Kategorija:Igrači na Svjetskom prvenstvu u nogometu 2014.
Kategorija:Sportista godine Bosne i Hercegovine
Kategorija:Bosanskohercegovački sportisti 21. vijeka